PMIndiaData/PMIndiaSum huggingface dataset:
પ્રધાનમંત્રી આવતીકાલે ઉત્તરપ્રદેશમાં ઝાંસીની મુલાકાત લેશે

પ્રધાનમંત્રી શ્રી નરેન્દ્ર મોદી 15 ફેબ્રુઆરી, 2019નાં રોજ ઉત્તરપ્રદેશમાં ઝાંસીની મુલાકાત લેશે. જ્યાં તેઓ વિવિધ વિકાસ પરિયોજનાઓનો શિલાન્યાસ કરશે. પ્રધાનમંત્રી ઝાંસીમાં ડિફેન્સ કોરિડોરનો શિલાન્યાસ કરશે. ભારતે દેશને સંરક્ષણ ક્ષેત્રમાં વિવિધ શસ્ત્રસરંજામોનું ઉત્પાદન કરવામાં સ્વનિર્ભર બનાવવા તમિલનાડુ અને ઉત્તરપ્રદેશમાં બે ડિફેન્સ કોરિડોર બનાવવાનો નિર્ણય કર્યો છે. ઉત્તરપ્રદેશનાં ઝાંસીમાં બનાવવામાં આવનાર ડિફેન્સ કોરિડોર છ મહત્વપૂર્ણ સ્થાનો પૈકિ એક છે. પ્રધાનમંત્રીએ ફેબ્રુઆરી, 2018માં ઉત્તરપ્રદેશ ઇન્વેસ્ટર્સ સમિટમાં રાજ્યમાં આવો જ એક કોરિડોર બુંદેલખંડ ક્ષેત્રમાં પણ બનાવવાની જાહેરાત કરી હતી. શ્રી મોદી 297 કિલોમીટરની લંબાઈ ધરાવતા ઝાંસી-ખૈરાર રેલવે સેક્શનનાં ઇલેક્ટ્રિફિકેશનનું પણ ઉદઘાટન કરશે. એનાથી આ સેક્શન પર ટ્રેનોની અવરજવર ઝડપથી થશે અને સાથે સાથ કાર્બનનાં ઉત્સર્જનમાં પણ ઘટાડો થશે. પ્રધાનમંત્રી પશ્ચિમી ઉત્તરપ્રદેશને વીજળીનો સતત પુરવઠો સુનિશ્ચિત કરવા માટે બનાવવામાં આવેલ પશ્ચિમી-ઉત્તર આંતરક્ષેત્રીય વીજળી ટ્રાન્સમિશન લાઇન પણ દેશને અર્પણ કરશે. પ્રધાનમંત્રી પહાડી બાંધ આધુનિકીકરણ યોજનાનું પણ ઉદઘાટન કરશે. આ બંધ ધસાન નદી પર બનાવવામાં આવ્યો છે. તમામ માટે પીવાનાં સ્વચ્છ પાણીનો પુરવઠો સુનિશ્ચિત કરવાની સરકારની યોજના અંતર્ગત પ્રધાનમંત્રી બુંદેલખંડ ક્ષેત્રનાં ગ્રામીણ વિસ્તારોમાં પાઇપલાઇન મારફતે પાણીનાં પુરવઠાની યોજનાનું પણ શિલારોપણ કરસે. આ યોજના એ દ્રષ્ટિએ પણ મહત્ત્વપૂર્ણ છે કે એનાથી દુષ્કાળથી અસરગ્રસ્ત બુંદેલખંડ ક્ષેત્રમાં પાણીનો પુરવઠો મળી શકશે. આ પ્રસંગે પ્રધાનમંત્રી ઝાંસી શહેર માટે ‘અમૃત’ અંતર્ગત પીવાનાં પાણીનાં પુરવઠાની યોજનાનાં બીજા ચરણનું પણ શિલારોપણ કરશે. શ્રી મોદી ઝાંસીમાં જૂનાં રેલવે ડિબ્બાને નવા બનાવવા માટે વર્કશોપનો પણ શિલાન્યાસ કરશે. એનાથી બુંદેલખંડ વિસ્તારમાં લોકો માટે રોજગારીની સંભાવનાઓ ઊભી થશે. પ્રધાનમંત્રી ઝાંસી-માણિકપુર અને ભીમસેન-ખૈરાર સેક્શન પર 425 કિલોમીટરની લંબાઈ ધરાવતાં રેલવે માર્ગનાં ડબલિંગની યોજનાનો શિલાન્યાસ કરશે. તેનાથી ટ્રેનોની અવરજવર સરળ થશે સાથે-સાથે બુંદેલખંડ ક્ષેત્રનાં સંપૂર્ણ વિકાસમાં પણ મદદ મળશે. પ્રધાનમંત્રી આ અગાઉ વારાણસી અને વૃંદાવન પણ ગયા હતા. વારાણસીમાં તેમણે પ્રવાસી ભારતીય દિવસને સંબોધન કર્યું હતું અને વૃંદાવનમાં શાળામાં વંચિત સમુદાયનાં વિદ્યાર્થીઓને ત્રણ અબજમું ભોજન પીરસ્યું હતું.
પ્રધાનમંત્રીએ શિક્ષક દિવસ પર શિક્ષકોને અભિનંદન આપ્યા, પૂર્વ રાષ્ટ્રપતિ ડો. સર્વપલ્લી રાધાકૃષ્ણનને તેમની જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ શિક્ષક દિવસ નિમિત્તે શિક્ષક સમુદાયને અભિનંદન આપ્યા છે. પ્રધાનમંત્રીએ પૂર્વ રાષ્ટ્રપતિ ડો. સર્વપલ્લી રાધાકૃષ્ણનને પણ તેમની જયંતી પર શ્રદ્ધાંજલિ આપી છે. પ્રધાનમંત્રીએ શ્રેણીબદ્ધ ટ્વીટ્સમાં કહ્યું, ‘શિક્ષક દિવસ નિમિત્તે સમગ્ર શિક્ષક સમુદાયને અભિનંદન જેમણે હંમેશા યુવાનોમાં બૌદ્ધિક ક્ષમતાના વિકાસમાં મહત્વની ભૂમિકા નિભાવી છે. આ ખૂબ પ્રશંસનીય છે કે શિક્ષકોએ કેવી રીતે નવાચાર અપનાવ્યો અને સુનિશ્ચિત કર્યુ કે કોવિડ-19ના સમયમાં પણ વિદ્યાર્થીઓની શિક્ષણ યાત્રા યથાવત્ રીતે ચાલતી રહે. હું ડો. એસ રાધાકૃષ્ણનને તેમની જયંતી પર શ્રદ્ધાંજલિ અર્પણ કરૂં છું અને તેમની વિશિષ્ટ વિદ્વતા અને દેશ માટે તેમના યોગદાનનું સ્મરણ કરૂં છું.’
પ્રધાનમંત્રીએ સમગ્ર ભારતમાં વિવિધ તહેવારોના પ્રસંગે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સમગ્ર ભારતમાં વિવિધ તહેવારોના પ્રસંગે લોકોને શુભેચ્છા પાઠવી છે. પ્રધાનમંત્રીએ કહ્યું હતું કે, “આજે સમગ્ર ભારતમાં વિવિધ તહેવારોની ઉજવણી થઈ રહી છે. આ પવિત્ર તહેવારોની ઉજવણી કરતાં દરેક વ્યક્તિને મારી શુભેચ્છા! મકરસંક્રાંતિની શુભકામનાઓ. આ પાવન પર્વ તમામના જીવનમાં સુખ, શાંતિ, સમૃદ્ધિ અને સંપન્નતા લાવે. મારી તમિલ મિત્રોને પોંગલની શુભકામનાઓ. என் தமிழ் நண்பர்கள் அனைவருக்கும் மகிழ்ச்சியான மற்றும் ஆசி நிறைந்த பொங்கல் வாழ்த்துகள் માઘ બિહુના વિશેષ પ્રસંગે અસમના લોકોને મારી શુભેચ્છા. মাঘ বিহুৰ এই পৱিত্ৰক্ষণত, অসমবাসীলৈ মোৰ আন্তৰিক শুভেচ্ছা জনাইছো৷ ઉત્તરાયણ પર ગુજરાતના લોકોને શુભેચ્છા. આપ સૌને ઉતરાયણ પર્વની હાર્દિક શુભકામનાઓ! સમગ્ર ભારતમાં ઉત્તરાયણ અને અન્ય ઘણાં તહેવારો આપણા જીવનમાં આનંદ-ઉત્સાહ અને ખુશીઓ ઉમેરે છે. આ વિવિધતામાં જ ભારતની એકતા રહેલી છે.”
મંત્રીમંડળે નેશનલ અર્બન હાઉસિંગ ફંડની રચના કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે રૂ. 60,000 કરોડનું નેશનલ અર્બન હાઉસિંગ ફંડ (એનયુએચએફ) ઊભું કરવાની મંજૂરી આપી છે. આ ફંડ, બિલ્ડિંગ મટિરિઅલ્સ એન્ડ ટેકનોલોજી પ્રમોશન કાઉન્સિલ (બીએમટીપીસી)માં સ્થિત રહેશે, જે હાઉસિંગ અને શહેરી બાબતોનાં મંત્રાલય હેઠળ સોસાયટી નોંધણી ધારા, 1860 હેઠળ સ્વાયત્ત સંસ્થા તરીકે નોંધાયેલ છે. અત્યાર સુધી મંત્રાલયે પ્રધાનમંત્રી આવાસ યોજના (શહેરી) હેઠળ 39.4 લાખ મકાનોને મંજૂરી આપી છે. રાજ્યો/કેન્દ્રશાસિત પ્રદેશો પાસેથી અતિ સારો પ્રતિસાદ મળ્યો છે તથા આશરે 2થી 3 લાખ મકાનોને દર મહિને મંજૂરી આપવામાં આવે છે. 17 લાખથી વધારે મકાનોનું નિર્માણ થઈ ગયું છે અને આશરે 5 લાખ મકાનો પૂર્ણ થયા છે. ક્રેડિટ લેન્ક્ડ સબસિટી સ્કીમ (સીએલએસએસ) હેઠળ આર્થિક રીતે નબળાં વર્ગ (ઇડબલ્યુએસ)/ઓછી આવક ધરાવતાં જૂથો (એલઆઇજી)/મધ્યમ આવક ધરાવતાં જૂથો (એમઆઇજી)નાં લાભાર્થીઓને બેંકો/એચએફસી દ્વારા પ્રધાનમંત્રી આવાસ યોજના (શહેરી) હેઠળ લાયક લાભાર્થીઓને મકાન મંજૂર કરવામાં આવે છે. તેને વધુને વધુ પ્રતિસાદ મળી રહ્યો છે. યોજના હેઠળ છેલ્લાં આઠ મહિનામાં આશરે 87,000 હાઉસિંગ લોનને મંજૂર કરવામાં આવી છે અને 40,000થી વધારે અરજીઓ મંજૂરી માટે વિચારણા હેઠળ છે. લક્ષ્યાંક, આશરે 1.2 કરોડ મકાનોની અછતને માગ પૂર્ણ કરવાનો છે અને વર્ષ 2022 સુધી તમામને મકાન ઉપલબ્ધ કરવાનો છે. દેશ વર્ષ 2022માં આઝાદીનું 75મું વર્ષ ઉજવશે. એનયુએચએફ આગામી ચાર વર્ષમાં પર્યાપ્ત ભંડોળ ઊભું કરવાની સુવિધા આપશે, જેથી વિવિધ વર્ટિકલ એટલે કે લાભાર્થી સાથે સંલગ્ન બાંધકામ (બીએલસી), ભાગીદારીમાં વાજબી કિંમત ધરાવતું મકાન (એએચપી), ઇન-સિટુ સ્લમ રિડેવલપમેન્ટ (આઇએસએસઆર) અને ક્રેડિટ લિન્ક્ડ સબસિડી સ્કીમ (સીએલએસએસ) હેઠળ કેન્દ્ર સરકારની સહાયનો પ્રવાહ જળવાઈ રહે અને શહેરી ક્ષેત્રમાં માગ-પુરવઠા વચ્ચેનો ફરક દૂર કરવા મકાનોનું નિર્માણ સરળતાપૂર્વક થઈ શકે.
કેબીનેટ દ્વારા લઘુ, સૂક્ષ્મ અને મધ્યમ ઉદ્યોગોના મંત્રાલય હેઠળ ડેવલપમેન્ટ કમિશ્નરની ઓફીસમાં ‘ઇન્ડિયન એન્ટરપ્રાઈઝ ડેવલપમેન્ટ સર્વિસ (આઈઈડીએસ)ના નિર્માણને મંજૂરી અપાઈ

પ્રધાનમંત્રી શ્રી નરેન્દ્ર મોદીની અધ્યક્ષતા હેઠળના કેન્દ્રીય મંત્રી મંડળે લઘુ, સૂક્ષ્મ અને મધ્યમ ઉદ્યોગોના મંત્રાલય હેઠળ ડેવલપમેન્ટ કમિશ્નરની ઓફિસમાં ‘ઇન્ડિયન એન્ટરપ્રાઈઝ ડેવલપમેન્ટ સર્વિસ (આઈઈડીએસ)ના નામ હેઠળ એક નવી સેવા તથા કેડર રીવ્યુના નિર્માણને મંજૂરી આપવામાં આવી છે. નવી કેડરનું નિર્માણ તથા માળખામાં આવેલ પરિવર્તન એ માત્ર સંસ્થાને જ મજબુત નહીં કરે પરંતુ “સ્ટાર્ટ અપ ઇન્ડિયા”, “સ્ટેન્ડ અપ ઇન્ડિયા” અને “મેક ઈન ઇન્ડિયા”ના ધ્યેયને પ્રાપ્ત કરવામાં પણ મદદ કરશે. આ પગલું સંસ્થાની ક્ષમતા અને ચોકસાઈમાં પણ સુધારો કરશે અને ટેકનિકલ ઓફિસર્સની ધ્યેયલક્ષી અને નિષ્ઠાવાન કેડરના નિર્માણ દ્વારા એમએસએમઈ ક્ષેત્રમાંવિકાસ સાધવામાં મદદ કરશે.
પીએમએ લોકોને હર ઘર તિરંગા આંદોલનને મજબૂત કરવા વિનંતી કરી

પ્રધાનમંત્રી શ્રી નરેન્દ્ર મોદીએ લોકોને હર ઘર તિરંગા ચળવળને મજબૂત કરવા વિનંતી કરી છે. શ્રી મોદીએ આઝાદ ભારત માટે ધ્વજનું સપનું જોનારાઓની અદભૂત હિંમત અને પ્રયત્નોને પણ યાદ કર્યા. તેમણે આપણા ત્રિરંગા સાથે સંકળાયેલી સમિતિની વિગતો અને પંડિત નેહરુ દ્વારા લહેરાવવામાં આવેલા પ્રથમ ત્રિરંગા સહિત ઇતિહાસમાંથી કેટલીક રસપ્રદ બાબતો પણ શેર કરી છે. તેમણે કહ્યું કે 22મી જુલાઈનું આપણા ઈતિહાસમાં વિશેષ મહત્વ છે કારણ કે આ દિવસે 1947માં આપણો રાષ્ટ્રધ્વજ અપનાવવામાં આવ્યો હતો. ટ્વીટ્સની શ્રેણીમાં, પ્રધાનમંત્રીએ કહ્યું; “આ વર્ષે, જ્યારે આપણે આઝાદી કા અમૃત મહોત્સવ ઉજવી રહ્યા છીએ, ત્યારે ચાલો હર ઘર તિરંગા ચળવળને મજબૂત કરીએ. 13 અને 15 ઓગસ્ટની વચ્ચે તમારા ઘરોમાં ત્રિરંગો લહેરાવો અથવા તેને પ્રદર્શિત કરો. આ ચળવળ રાષ્ટ્રધ્વજ સાથે આપણું જોડાણ વધુ ગાઢ બનાવશે.” “આજે, 22મી જુલાઈનો દિવસ આપણા ઈતિહાસમાં વિશેષ મહત્વ ધરાવે છે. 1947માં આ દિવસે જ આપણો રાષ્ટ્રધ્વજ અપનાવવામાં આવ્યો હતો. આપણા ત્રિરંગા સાથે સંકળાયેલી સમિતિની વિગતો અને પંડિત નેહરુ દ્વારા લહેરાવવામાં આવેલ પ્રથમ ત્રિરંગા સહિત ઈતિહાસમાંથી કેટલીક રસપ્રદ બાબતો શેર કરી છે. “ ” આપણે વસાહતી શાસન સામે લડતા હતા ત્યારે આઝાદ ભારત માટે ધ્વજનું સપનું જોનારા તમામની અદભૂત હિંમત અને પ્રયત્નોને યાદ કરીએ છીએ. આપણે આજે, તેમના વિઝનને સાકાર કરવા અને તેમના સપનાના ભારતનું નિર્માણ કરવાની આપણી પ્રતિબદ્ધતાનો પુનરોચ્ચાર કરીએ છીએ.”
પ્રધાનમંત્રીએ અરુણાચલ પ્રદેશની જીવંત સંસ્કૃતિને વધાવી

પ્રધાનમંત્રી શ્રી નરેન્દ્ર મોદીએ શ્રી કિરેન રિજિજુએ સજોલાંગ લોકોના કાઝલાંગ ગામની મુલાકાત અંગે કરેલી ટ્વિટને ટેગ કરી, જેમાં અરુણાચલ પ્રદેશના દરેક સમુદાયના સાર તરીકે મૂળ લોકગીતો અને નૃત્યોને રેખાંકિત કરવામાં આવ્યા છે. પ્રધાનમંત્રીએ ટ્વિટ કર્યું: "આપણા કાયદા મંત્રી @
પ્રધાનમંત્રીએ પુથન્ડુના શુભ અવસર પર દરેકને, ખાસ કરીને તમિલ લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ પુથન્ડુના અવસર પર દરેકને અને ખાસ કરીને તમિલ બહેનો અને ભાઈઓને શુભેચ્છાઓ પાઠવી છે. પ્રધાનમંત્રીએ ટ્વીટ કર્યું; "પુથન્ડુ દરેકને, ખાસ કરીને મારી તમિલ બહેનો અને ભાઈઓને શુભેચ્છાઓ. આવનાર વર્ષ સફળતા અને ખુશીઓ સાથે વીતે એવી શુભકામના. તમારી બધી આકાંક્ષાઓ પૂર્ણ થાય. દરેક વ્યક્તિ ખુશ અને સ્વસ્થ રહે."
કૈન્યાના નાઈરોબીમાં 15-19 ડિસેમ્બર 2015ના રોજ યોજાયેલ વિશ્વ વ્યાપાર સંગઠનના દસમા મંત્રીસ્તરીય સંમેલનમાં ભારત દ્વારા સ્વીકારવામાં આવેલા દૃષ્ટિકોણ પર કાર્યોત્તર અનુમોદન

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કૈન્યાના નાઈરોબીમાં 15થી 19 ડિસેમ્બર 2015ના રોજ યોજાયેલ વિશ્વ વ્યાપાર સંગઠનના દસમા મંત્રીસ્તરીય સંમેલનમાં ભારત દ્વારા સ્વીકારવામાં આવેલા દૃષ્ટિકોણને કાર્યોત્તર મંજૂરી આપવામાં આવી છે. પાશ્વભૂમિકા આ સંમેલનના પરિણામોને નાઇરોબી પેકેજના રુપમાં સંદર્ભિત કરવામાં આવ્યું જેમાં કૃષિ, કપાસ પર મંત્રીસ્તરીય નિર્ણયો અને અલ્પ – વિકસિત દેશ (એલડીસી)થી સંબંધિત મુદ્દાનો સમાવેશ છે. તેમાં વિકાસશીલ દેશો માટે વિશેષ સુરક્ષા તંત્રન(એસએસએમ), ખાદ્ય સુરક્ષા હેતુઓ માટે સાર્વજનિક ભંડાર, કૃષિ નિર્યાતો માટે નિર્યાત સબસિડીને સમાપ્ત કરવા માટે અને કપાસથી સંબંધિત ઉપાયો પ્રત્યે પ્રતિબદ્ધતાનો સમાવેશ કરવામાં આવ્યો છે. એલડીસીથી નિર્યાતોને નિર્ધારિત કરવા માટે માપદંડ અને સેવા ક્ષેત્રમાં એલડીસીને અધિમાન્ય વ્યવસ્થાના સંબંધમાં પણ નિર્ણય લેવામાં આવ્યા હતા. નાઇરોબી સંમેલનની સમયાવધિમાં, આ સ્પષ્ટ થઇ ગયું છે કે આ સંમેલનથી વ્યાપાર વાર્તાઓના દોહા તબક્કાનું ભવિષ્ય નિર્ધારિત થશે. વૈશ્વિક વ્યાપાર પ્રણાલીમાં વિકાસશીલ દેશોનો વ્યાપક સમાવેશન અત્યંત મહત્વપૂર્ણ છે. કેટલાક જ વિકસિત દેશોએ દોહા વિકાસ એજન્ડા (ડીડીએ)ને ચાલુ રાખવાનો સજ્જડતાથી વિરોધ કર્યો છે. ભારતે પોતાનો પક્ષ મુક્યો કે નાઇરોબી સંમેલન પછી ડીડીએને ચાલુ રાખવું જોઇએ અને ડીડીએના પૂરા થવા સુધી કોઇ પણ નવા એજન્ડાને નવા મુદ્દાઓમાં ડબલ્યુટીઓનો સમાવેશ કરવો જોઇએ નહીં. નાઇરોબી મંત્રીસ્તરીય ઘોષણાપત્ર દ્વારા જાણકારી આપવામાં આવી કે ભવિષ્યમાં દોહા તબક્કાની મંત્રણાઓના સમાધાન અંગે સદસ્યોના વિભિન્ન વિચાર સામે આવ્યા છે. આ પ્રકારથી, ભારતે એક ખૂબ મહત્વપૂર્ણ વિષય અંગે મંત્રીસ્તરીય નિર્ણયના સંબંધમાં મંત્રણા કરવામાં આવી જેમાં એનો સ્વીકાર કરવામાં આવ્યો કે વિકાસશીલ દેશોને દોહા અધિદેશમાં સમાવેશ એક કૃષિ વિશેષ સુરક્ષા તંત્ર (એસએસએમ)ના સાધનનો અધિકાર હશે. સદસ્ય વિશેષ સત્રમાં કૃષિ પર સમિતિના સમર્પિત સત્રોમાં તંત્ર માટે મંત્રણા ચાલુ રાખશે. વિશ્વ વેપાર સંગઠન દ્વારા પરિષદે આ મંત્રણાઓની પ્રગતિની નિયમિત સમીક્ષાનો અધિદેશ આપ્યો છે. સદસ્યોએ વિકાસશીલ દેશોના કૃષિ પદાર્થો માટે વિપણન સબસિડી અને પરિવહન માટે દીર્ઘાવધિ અવધિ જેવી બાબતોથી સંબંધિત કૃષિ નિર્યાત સબસિડીને સમાપ્ત કરવા અંગે સહમતિ સાધી હતી. એક અન્ય મંત્રીસ્તરીય નિર્ણયમાં ફાર્માસ્યુટીકલ્સ ક્ષેત્રમાં પેટેન્ટની એવરગ્રીનીંગને રોકવા માટે ઉપયુક્ત જોગવાઈને પ્રોત્સાહન આપવાનો પણ સમાવેશ હતો. આ નિર્ણયથી જૈનરિક ઓષધિઓની સુલભ આપૂર્તિની સાથે સાથે તેને વહનીય બનાવવામાં પણ મદદ મળી શકશે. સ્પષ્ટતાની કમીને કારણે ભારત તરફથી ઘણા અન્યો દેશોએ પણ આ મુદ્દે આપત્તિ વ્યક્ત કરવામાં આવી હતી. મંત્રણા દરમ્યાન આ ક્ષેત્ર પર કોઇ નિર્ણય થઇ શક્યો નથી. વિકસિત અને વિકાસશીલ દેશોના 53 ડબલ્યૂટીઓ સદસ્યોના એક સમૂહે 201 સૂચના પ્રાદ્યોગિકી ઉત્પાદનો પર પ્રશુલ્કોને સમાપ્ત કરવા માટે તેના અમલીકરણ કરવા હેતુ એક સમય અવધિ પર સંમતિ દર્શાવી હતી.
પ્રધાનમંત્રીએ આરોગ્ય અને પરિવાર કલ્યાણ મંત્રાલયના બજેટ પોસ્ટ વેબિનારનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આરોગ્ય અને પરિવાર કલ્યાણ મંત્રાલયના કેન્દ્રીય બજેટ પોસ્ટ વેબિનારનું ઉદ્ઘાટન કર્યું. પ્રધાનમંત્રી દ્વારા સંબોધિત પોસ્ટ બજેટ વેબિનારની શ્રેણીમાં આ પાંચમો વેબિનાર છે. આ પ્રસંગે કેન્દ્રીય મંત્રીઓ, જાહેર અને ખાનગી ક્ષેત્રના આરોગ્યસંભાળ વ્યવસાયિકો અને પેરા-મેડિક્સ, નર્સિંગ, આરોગ્ય વ્યવસ્થાપન, ટેકનોલોજી અને સંશોધનના વ્યાવસાયિકો ઉપસ્થિત રહ્યા હતા. પ્રારંભમાં, પ્રધાનમંત્રીએ વિશ્વની સૌથી મોટી રસીકરણ ઝુંબેશ સફળતાપૂર્વક ચલાવવા બદલ આરોગ્ય ક્ષેત્રને અભિનંદન આપ્યા હતા જેણે ભારતની આરોગ્યસંભાળ પ્રણાલીની કાર્યક્ષમતા અને મિશનલક્ષી પ્રકૃતિ સ્થાપિત કરી છે. પ્રધાનમંત્રીએ જણાવ્યું હતું કે બજેટ છેલ્લા 7 વર્ષો દરમિયાન હાથ ધરવામાં આવેલા હેલ્થકેર સેક્ટરમાં સુધારા અને પરિવર્તનના પ્રયાસો પર આધારિત છે. “અમે અમારી હેલ્થકેર સિસ્ટમમાં સર્વગ્રાહી અભિગમ અપનાવ્યો છે. આજે અમારું ધ્યાન માત્ર સ્વાસ્થ્ય પર જ નથી, પરંતુ તે જ રીતે સુખાકારી પર પણ છે”, એમ તેમણે ભારપૂર્વક જણાવ્યું હતું. પ્રધાનમંત્રીએ આરોગ્ય ક્ષેત્રને સર્વગ્રાહી અને સર્વસમાવેશક બનાવવાના પ્રયાસોને રેખાંકિત કરતા ત્રણ પરિબળો પર વિગતવાર વર્ણન કર્યું. સૌપ્રથમ, આધુનિક તબીબી વિજ્ઞાન સંબંધિત ઈન્ફ્રાસ્ટ્રક્ચર અને માનવ સંસાધનોનું વિસ્તરણ. બીજું, આયુષ જેવી પરંપરાગત ભારતીય તબીબી પ્રણાલીઓમાં સંશોધનને પ્રોત્સાહન અને આરોગ્યસંભાળ પ્રણાલીમાં તેમનું સક્રિય જોડાણ. ત્રીજું, આધુનિક અને ભવિષ્યવાદી ટેક્નોલોજી દ્વારા દેશના દરેક નાગરિક અને દરેક ક્ષેત્રને સસ્તી આરોગ્યસંભાળ પૂરી પાડવી. “અમારો પ્રયાસ છે કે જટિલ આરોગ્યસંભાળ સુવિધાઓ બ્લોક સ્તરે, જિલ્લા સ્તરે, ગામડાઓની નજીક હોવી જોઈએ. આ ઈન્ફ્રાસ્ટ્રક્ચરની જાળવણી અને સમયાંતરે અપગ્રેડ કરવાની જરૂર છે. આ માટે ખાનગી ક્ષેત્ર અને અન્ય ક્ષેત્રોએ પણ વધુ ઊર્જા સાથે આગળ આવવું પડશે,” એમ તેમણે ઉમેર્યું. પ્રધાનમંત્રીએ માહિતી આપી હતી કે પ્રાથમિક આરોગ્યસંભાળ નેટવર્કને મજબૂત કરવા માટે, 1.5 લાખ આરોગ્ય અને સુખાકારી કેન્દ્રો પર કામ પણ તેજ ગતિએ ચાલી રહ્યું છે. અત્યાર સુધીમાં 85000 થી વધુ કેન્દ્રો નિયમિત ચેકઅપ, રસીકરણ અને પરીક્ષણોની સુવિધા પૂરી પાડી રહ્યા છે. આ બજેટમાં તેમના માટે મેન્ટલ હેલ્થકેરની સુવિધા પણ ઉમેરવામાં આવી છે, એમ તેમણે જણાવ્યું હતું. તબીબી માનવ સંસાધનમાં વધારો કરવા પર, પ્રધાનમંત્રીએ જણાવ્યું હતું કે “જેમ જેમ આરોગ્યસંભાળ સેવાઓની માગ વધી રહી છે, અમે તે મુજબ કુશળ આરોગ્ય વ્યાવસાયિકો બનાવવાનો પણ પ્રયાસ કરી રહ્યા છીએ. તેથી, આરોગ્ય શિક્ષણ અને આરોગ્ય સંભાળ સંબંધિત માનવ સંસાધન વિકાસ માટેના બજેટમાં ગયા વર્ષની સરખામણીમાં નોંધપાત્ર વધારો કરવામાં આવ્યો છે.” પ્રધાનમંત્રીએ આરોગ્યસંભાળ સમુદાયને તબીબી શિક્ષણની ગુણવત્તા સુધારવા અને તેને વધુ સમાવિષ્ટ અને સસ્તું બનાવવા પર ધ્યાન કેન્દ્રીત કરીને ટેક્નોલોજીની મદદથી આ સુધારાઓને આગળ લઈ જવાના કાર્ય પર એક નિશ્ચિત સમયમર્યાદા સાથે કામ કરવા આહ્વાન કર્યું હતું. તબીબી ક્ષેત્રે આધુનિક અને ભવિષ્યવાદી ટેક્નોલોજીના પરિબળ પર, વડાપ્રધાને
પ્રધાનમંત્રીએ ગુજરાતી નવા વર્ષ નિમિતે લોકોને શુભકામના પાઠવી

પ્રધાનમંત્રી શ્રી નરેન્દ્ર મોદીએ ગુજરાતી નવા વર્ષ નિમિતે ગુજરાતના લોકોને શુભેચ્છા પાઠવી હતી. પ્રધાનમંત્રી કહ્યું, “સૌ ગુજરાતીઓને નવા વર્ષની શુભકામનાઓ. નવા વર્ષે આપ સૌની આકાંક્ષાઓ પૂરી થાય તથા સૌ તંદુરસ્ત અને ખુશ રહે તેવી શુભેચ્છા. સાલ મુબારક.”
પ્રધાનમંત્રીએ નીરજ ચોપરાને ટોક્યો ઓલિમ્પિક 2020માં જેવલિન થ્રોમાં સુવર્ણ ચંદ્રક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ નીરજ ચોપરાને ટોક્યો ઓલિમ્પિક 2020માં જેવલિન થ્રોમાં સુવર્ણ ચંદ્રક જીતવા બદલ અભિનંદન પાઠવ્યા હતા. એક ટ્વિટમાં પ્રધાનમંત્રીએ કહ્યું; "ટોક્યોમાં ઇતિહાસ રચવામાં આવ્યો છે! આજે @
પ્રધાનમંત્રીએ સુપ્રસિદ્ધ કથક નૃત્યકાર પંડિત બિરજુ મહારાજના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સુપ્રસિદ્ધ કથક નૃત્યકાર પંડિત બિરજુ મહારાજના નિધન પર ઘેરા શોકની લાગણી વ્યક્ત કરી છે. પ્રધાનમંત્રીએ એમ પણ કહ્યું છે કે તેમના નિધનથી સમગ્ર કલા જગત માટે મોટી ખોટ છે. એક ટ્વિટમાં પ્રધાનમંત્રીએ કહ્યું; " "ભારતીય નૃત્યને સમગ્ર વિશ્વમાં એક અનોખી ઓળખ આપનાર પંડિત બિરજુ મહારાજજીના નિધનથી ખૂબ જ દુઃખી છું. તેમનું નિધન સમગ્ર કલા જગત માટે મોટી ખોટ છે. આ દુઃખની ઘડીમાં તેમના પરિવાર અને ચાહકો પ્રત્યે મારી સંવેદના છે. ઓમ શાંતિ!"
પ્રધાનમંત્રીએ પુલવામા હુમલાના શહીદોને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ 2019માં આ દિવસે પુલવામામાં શહીદ થયેલા તમામ લોકોને શ્રદ્ધાંજલિ આપી છે અને આપણા રાષ્ટ્ર પ્રત્યેની તેમની ઉત્કૃષ્ટ સેવાને યાદ કરી છે. એક ટ્વિટમાં, પ્રધાનમંત્રીએ કહ્યું; "હું 2019માં આ દિવસે પુલવામામાં શહીદ થયેલા તમામ લોકોને શ્રદ્ધાંજલિ આપું છું અને આપણા રાષ્ટ્ર માટે તેમની ઉત્કૃષ્ટ સેવાને યાદ કરું છું. તેમની બહાદુરી અને સર્વોચ્ચ બલિદાન દરેક ભારતીયને એક મજબૂત અને સમૃદ્ધ દેશ તરફ કામ કરવા પ્રેરિત કરે છે."
પ્રધાનમંત્રી શ્રી નરેન્દ્ર મોદીએ ઈઝરાયેલના પ્રધાનમંત્રી મહામહિમ નફતાલી બેનેટ સાથે ટેલિફોન પર વાત કરી

પ્રધાનમંત્રી શ્રી નરેન્દ્ર મોદીએ આજે ઈઝરાયેલના પ્રધાનમંત્રી મહામહિમ નફતાલી બેનેટ સાથે ટેલિફોન પર વાત કરી હતી. પ્રધાનમંત્રીએ મહામહિમ બેનેટને તેમના
પ્રધાનમંત્રીએ બીડબલ્યુએફ વિશ્વ ચેમ્પિયનશિપમાં સુવર્ણ ચંદ્રક જીતવા બદલ પી. વી. સિંધુને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ બીડબલ્યુએફ વિશ્વ ચેમ્પિયનશિપમાં સુવર્ણ ચંદ્રક જીતવા બદલ પી. વી. સિંધુને અભિનંદન પાઠવ્યા હતા. પ્રધાનમંત્રીએ કહ્યું, “શાનદાર પ્રતિભાશાળી પી. વી. સિંધુએ ફરી એક વાર ભારતને ગૌરવ અપાવ્યું છું. બીડબલ્યુએફ વિશ્વ ચેમ્પિયનશિપમાં સુવર્ણ ચંદ્રક જીતવા બદલ એમને અભિનંદન. જે ઉત્સાહ અને સમર્પણ સાથે તે બેડમિન્ટન રમે છે તે પ્રેરણાદયક છે. પી. વી. સિંધુની આ સફળતા ખેલાડીઓની પેઢિઓને પ્રેરિત કરશે”
મંત્રીમંડળે ભારતીય આયત-નિકાસ બેંકનાં પુનઃમુડીકરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે એક્ઝીમ બેંકના પુનઃમુડીકરણને મંજૂરી આપી દીધી છે, જેની વિગતો નીચે મુજબ છે: એક્સપોર્ટ ઈમ્પોર્ટ બેંક ઑફ ઇન્ડિયા (એક્ઝીમ બેંક)માં મૂડી ઉમેરણ માટે ભારત સરકાર દ્વારા 6000 કરોડ રૂપિયાના પુનઃમુડીકરણ બોન્ડની ફાળવણી કરવામાં આવી છે. ઇક્વિટી બે શાખાઓમાં અનુક્રમે નાણાકીય વર્ષ 2018-19માં 4500 કરોડ રૂપિયા અને નાણાકીય વર્ષ 2019-20માં 1500 કરોડ રૂપિયા ફાળવવામાં આવશે. મંત્રીમંડળે એક્ઝીમ બેંકની પ્રમાણભૂત મૂડી કે જે 10,000 કરોડ રૂપિયા હતી તેને વધારીને હવે 20,000 કરોડ રૂપિયા કરવા માટે મંજૂરી આપી છે. પુનઃમુડીકરણ બોન્ડ જાહેર ક્ષેત્રની બેંકોને જાહેર કરવામાં આવેલ બાબતો અનુસાર તૈયાર કરવામાં આવશે. મુખ્ય અસરો: એક્ઝીમ બેંક એ ભારત માટે મુખ્ય નિકાસ ધિરાણ સંસ્થા છે. એક્ઝીમ બેંકમાં મૂડીનું ઉમેરણ તેને મૂડીની ઉપલબ્ધતામાં વધારો કરવા અને વધુ સુધરેલી ક્ષમતા સાથે ભારતીય નિકાસને સહાયતા કરવામાં સક્ષમ બનાવશે. આ ફાળવણી ભારતીય કાપડ ઉદ્યોગને સહાયતા કરવા, આર્થિક રાહત યોજના (સીએફએસ)માં સમાન પરિવર્તનો, ભારતની સક્રિય વિદેશ નીતિ અને વ્યૂહાત્મક હેતુને ધ્યાનમાં રાખતા ભવિષ્યમાં નવી એલઓસીની સંભાવનાઓ વગેરે જેવી નવી પહેલોની શરૂઆત કરવા માટે પ્રોત્સાહન આપશે. પૂર્વભૂમિકા: એક્ઝીમ બેંક ઑફ ઇન્ડિયા (એક્ઝીમ બેંક)ની સ્થાપના એક સંસદીય અધિનિયમ અંતર્ગત 1982માં ટોચની નાણાકીય સંસ્થા તરીકે કરવામાં આવી હતી. તેનો હેતુ ભારતના આંતરરાષ્ટ્રીય વેપારને પ્રોત્સાહન આપવા, નાણાભંડોળ પૂરું પાડવા અને સુવિધા પૂરી પાડવાનો હતો. આ બેંક મુખ્યત્વે ભારતમાંથી થતા નિકાસને ધિરાણ પૂરું પાડે છે જેમાં સહાય કરતા આંતરરાષ્ટ્રીય ખરીદકર્તાઓ અને ભારતમાંથી વિકાસાત્મક અને માળખાગત બાંધકામના પ્રોજેક્ટ, સાધનો, માલસામાન અને સેવાઓના નિકાસ માટે ભારતીય પુરવઠો પૂરો પાડનારનો સમાવેશ થાય છે. તે આરબીઆઈ દ્વારા નિયંત્રિત છે.
મંત્રીમંડળે આરોગ્ય અને ઔષધના ક્ષેત્રમાં સહયોગ અંગે ભારત અને બ્રાઝિલ વચ્ચેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આરોગ્ય અને ઔષધના ક્ષેત્રમાં ભારત અને બ્રાઝિલ વચ્ચેનાં સમજૂતી કરારો (એમઓયુ)ને પૂર્વવર્તી મંજૂરી આપી હતી. આ સમજૂતી કરારો પર નવેમ્બર, 2019 દરમિયાન હસ્તાક્ષર થાય તેવી અપેક્ષા છે. લાભ: ભારત અને બ્રાઝિલ વચ્ચેના આ દ્વિપક્ષીય સમજૂતી કરારો સંયુક્ત સાહસો, આરોગ્ય ક્ષેત્રમાં ટેકનોલોજી વિકાસ અને આરોગ્ય ક્ષેત્રમાં સંશોધનના વિકાસના માધ્યમથી બંને દેશો વચ્ચેના સહયોગને પ્રોત્સાહન આપશે. તે બંને દેશોના નાગરિકોના જાહેર આરોગ્યને સુધારવામાં પણ સહાયભૂત બનશે. તે ભારત અને બ્રાઝિલ વચ્ચેના દ્વિપક્ષીય સંબંધોને મજબૂત બનાવશે.
પ્રધાનમંત્રી આવતીકાલે આગ્રાની મુલાકાત લેશે અને રૂ. 2,980 કરોડનાં મૂલ્યનાં કેટલાંક પ્રોજેક્ટનો શુભારંભ કરશે

પ્રધાનમંત્રી શ્રી નરેન્દ્ર મોદી 9 જાન્યુઆરી, 2019નાં રોજ ઉત્તરપ્રદેશમાં આગ્રાની મુલાકાત લેશે. તેઓ ગંગાજળ પ્રોજેક્ટ અને અન્ય વિવિધ વિકાસલક્ષી પ્રોજેક્ટનો શુભારંભ કરશે. તેઓ આગ્રા સ્માર્ટ સિટીનાં ઇન્ટિગ્રેટેડ કમાન્ડ એન્ડ કન્ટ્રોલ સેન્ટરનો શિલાન્યાસ કરશે તેમજ એસ એન મેડિકલ કોલેજ વગેરેનાં અપગ્રેડેશનનું ખાતમુહૂર્ત કરશે. ગંગાજળ કાર્યક્રમ રૂ. 2880 કરોડની પરિયોજના છે, જે આગ્રાને પાણીનો વધારે સારો અને સુનિશ્ચિત પુરવઠો પૂરો પાડશે. તેનાથી શહેરીજનો અને પ્રવાસીઓને લાભ થશે. આગ્રામાં એસ એન મેડિકલ કોલેજનું અપગ્રેડેશન રૂ. 200 કરોડનાં ખર્ચે કરવામાં આવશે, જેમાં વિમેન્સ હોસ્પિટલમાં 100 બેડની મેટરનિટી વિંગ ઊભી કરવાની બાબત સામેલ છે. એનાથી સમાજનાં નબળા વર્ગો માટે સ્વાસ્થ્ય અને માતૃત્વની વધારે સારી સેવા પ્રદાન થશે. આગ્રા સ્માર્ટ માટે ઇન્ટિગ્રેટેડ કમાન્ડ એન્ડ કન્ટ્રોલ સેન્ટર રૂ. 285 કરોડનાં ખર્ચ ઊભું કરવામાં આવશે. તેનાથી આગ્રાને આધુનિક વૈશ્વિક કક્ષાનાં સ્માર્ટ સિટી તરીકે વિકસાવવામાં મદદ મળશે અને મુખ્ય પ્રવાસન સ્થળ તરીકે એને ઉચિત સ્થાન મળશે. પ્રધાનમંત્રી આગ્રામાં કોઠી મીના બાઝારમાં એક જનસભાને પણ સંબોધિત કરશે. આગ્રાની આ પ્રધાનમંત્રીની બીજી મુલાકાત હશે. અગાઉ 20 નવેમ્બર, 2016નાં રોજ તેમણે આગ્રાની મુલાકાત લીધી હતી. આ મુલાકાત દરમિયાન તેમણે પ્રધાનમંત્રી આવાસ યોજના (ગ્રામીણ) શરૂ કરી હતી. આ યોજના હેઠળ અત્યાર સુધી 65 લાખ મકાનોનું નિર્માણ થયું છે, જેમાં ઉત્તરપ્રદેશનાં 9.2 લાખ મકાનો સામેલ હશે. તેમણે આ વિસ્તારનાં રેલવેની માળખાગત સુવિધા અને સેવાઓને પણ શરૂ કરી હતી.
પ્રધાનમંત્રીએ શ્રી ગુરુ રામદાસજીને તેમના પ્રકાશ પરબના શુભ અવસર પર નમન કર્યા

પ્રધાનમંત્રી શ્રી નરેન્દ્ર મોદીએ તેમના પ્રકાશ પરબના શુભ અવસર પર શ્રી ગુરુ રામદાસજીને નમન કર્યા છે. એક ટ્વીટમાં, પ્રધાનમંત્રીએ કહ્યું; "હું શ્રી ગુરુ રામદાસજીને તેમના પ્રકાશ પરબના શુભ અવસર પર નમન કરું છું. તેમણે સેવા અને કરુણા પર ભાર મૂકીને શીખ ઈતિહાસ અને સંસ્કૃતિમાં અવિશ્વસનીય યોગદાન આપ્યું છે. તેઓ એક ઉત્કૃષ્ટ કવિ પણ હતા અને તેમના કાર્યોમાં ભક્તિની શુદ્ધ ભાવના પ્રતિબિંબિત થાય છે."
પ્રધાનમંત્રી શ્રી 23મી સપ્ટેમ્બરે તમામ રાજ્યોના પર્યાવરણ મંત્રીઓની રાષ્ટ્રીય પરિષદનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 23મી સપ્ટેમ્બર, 2022ના રોજ સવારે 10:30 કલાકે વીડિયો કોન્ફરન્સિંગ દ્વારા ગુજરાતના એકતા નગરમાં પર્યાવરણ મંત્રીઓની રાષ્ટ્રીય પરિષદનું ઉદ્ઘાટન કરશે. આ પ્રસંગે તેઓ સભાને પણ સંબોધિત કરશે. સહકારી સંઘવાદની ભાવનાને આગળ વધારતા, કેન્દ્ર અને રાજ્ય સરકારો વચ્ચે વધુ સુમેળ બનાવવા માટે પરિષદ બોલાવવામાં આવી રહી છે, જેમાં બહુપક્ષીય અભિગમ દ્વારા પ્લાસ્ટિક પ્રદૂષણને નાબૂદ કરવા, લાઇફ-પર્યાવરણ માટે જીવનશૈલી પર જેવા મુદ્દાઓ પર વધુ સારી નીતિઓ ઘડવામાં આવી રહી છે. તે ક્ષીણ થયેલી જમીનની પુનઃસ્થાપના અને વન્યજીવ સંરક્ષણ પર વિશેષ ભાર સાથે વન કવર વધારવા પર પણ ધ્યાન કેન્દ્રિત કરશે. 23 અને 24મી સપ્ટેમ્બરના રોજ આયોજિત બે દિવસીય કોન્ફરન્સમાં છ વિષયવાર સત્રો હશે, જેમાં
ઉષા સ્કૂલના સિન્થેટિક ટ્રેકના ઉદ્ઘાટન પ્રસંગે વીડિયો કોન્ફરન્સિંગ મારફતે કરેલા પ્રધાનમંત્રીના ભાષણનો મૂળ પાઠ

”ઉષા સ્કૂલ ઓફ એથ્લેટિક્સ”માં સિન્થેટિક ટ્રેકના ઉદ્ઘાટન પર તમામ રમતપ્રેમીઓને અભિનંદન. આ ટ્રેક ઉષા સ્કૂલના વિકાસમાં મહત્વપૂર્ણ સિદ્ધિ છે અને તાલીમાર્થીઓને આધુનિક સુવિધા પ્રદાન કરશે. હું આ તક અમારી પોતાની પાયોલી એક્સપ્રેસ, ‘ઉડાન પરી’ અને ‘ગોલ્ડન ગર્લ ઓફ ઇન્ડિયા’ પી ટી ઉષાજીનાં આ સ્કૂલનાં વિકાસમાં પ્રદાનને બિરદાવવા માટે ઝડપી લઉં છું. પી. ટી. ઉષા ભારતમાં રમતગમત ક્ષેત્રે યુવા પેઢી માટે દિવાદાંડી સમાન છે. તેમણે જીવનમાં કેટલાંક પડકારોનો સફળતાપૂર્વક સામનો કર્યો છે અને ઓલિમ્પિક્સની ફાઇનલમાં પ્રવેશ કર્યો હતો. જોકે આંખના પલકારા જેટલા સૂક્ષ્મ સમય માટે મેડલ ચૂકી ગયા હતા. ભારતીય એથ્લેટિક્સના ઇતિહાસમાં બહુ ઓછા લોકો ઉષાજી જેવો ટ્રેક રેકોર્ડ ધરાવે છે. ઉષાજી દેશને તમારાં પર ગર્વ છે. ઉષાજીએ રમતગમત ક્ષેત્ર સાથે તેનો સંબંધ જાળવી રાખ્યો છે એનાથી રુડું બીજું કશું ન હોઈ શકે. તેમણે રમતગમત ક્ષેત્રમાં પ્રતિભાઓ તૈયાર કરવા વ્યક્તિગત ધ્યાન આપ્યું છું. તેઓ કેન્દ્રીત અભિગમ ધરાવે છે, જેના પગલે સારા પરિણામો મળ્યા છે. તેમનાં હાથ નીચે તૈયાર થયેલાં સુશ્રી ટિન્ટુ લ્યુકા અને સુશ્રી જિસ્ના મેથ્યૂએ આંતરરાષ્ટ્રીય સ્તરે નોંધ પાત્ર દેખાવ કરી ચૂક્યા છે. ઉષાજીની જેમ ”ઉષા સ્કૂલ” સરળ અને મર્યાદિત સંસાધનો દ્વારા દરેક તકનો શ્રેષ્ઠ ઉપયોગ કરે છે. હું આ પ્રોજેક્ટ પૂર્ણ કરવા બદલ અહીં રમતગમત અને યુવા બાબતોના મંત્રાલય, ભારતીય રમતગમત સત્તામંડળ અને સીપીડબલ્યુડીને અભિનંદન આપું છું. પ્રોજેક્ટ પૂર્ણ થવામાં વિવિધ પ્રકારના અવરોધો ઊભા થયા હતા, જેના પરિણામે વિલંબ થયો હતો. પણ ક્યારેય કોઈ કામ ન થાય તેના કરતા વિલંબથી થાય એ સારું. આપણી સરકારની સર્વોચ્ચ પ્રાથમિકતાઓમાંની એક પ્રાથમિકતા નિયત સમયગાળામાં પ્રોજેક્ટનો ઝડપી અમલ અને તેને પૂર્ણ કરવાની કામગીરી છે. હકીકતમાં પ્રોજેક્ટને વર્ષ 2011માં મંજૂરી મળી હતી, પણ સિન્થેટિક ટ્રેક માટે વર્ક ઓર્ડર 2015માં આપવામાં આવ્યો હતો. મને જાણકારી આપવામાં આવી છે કે આ ટ્રેક સંપૂર્ણપણે પીયુઆર ટ્રેક છે. આ ટ્રેક ઓછામાં ઓછી ઇજા થાય અને આંતરરાષ્ટ્રીય ધારાધોરણો સાથે સક્ષમ હોય તેવી રીતે બનાવવામાં આવ્યો છે. સમાજના માનવ સંસાધન વિકાસ સાથે રમતગમત સીધું જોડાણ ધરાવે છે. હું હંમેશા માનું છું કે શરીરને સ્વસ્થ રાખવા ઉપરાંત રમતગમત વ્યક્તિત્વમાં પરિવર્તન લાવે છે, વ્યક્તિનો સંપૂર્ણ, સર્વાંગી વિકાસ કરે છે. તે શિસ્ત અને આકરી મહેનતના ગુણો ખીલવે છે. તે જીવનને નવી દિશા આપે છે, જેનાથી આપણી વૈચારિક પ્રક્રિયા સમૃદ્ધ બને છે. રમતનું મેદાન શ્રેષ્ઠ શિક્ષક છે. રમતના મેદાન પર કોઈ પણ વ્યક્તિ એક મહત્વપૂર્ણ પદાર્થપાઠ શીખે છે – વિજય અને પરાજય, સફળતા અને નિષ્ફળતા – બંનેનો જીવનના ભાગરૂપે સ્વીકાર કરવો. જ્યારે આપણને વિજય મળે, સફળતા મળે, ત્યારે આપણે નમ્રતા કેળવવાનું શીખવું જોઈએ અને સાથે સાથે પરાજયથી નાસીપાસ થવાની મનોવૃત્તિ છોડવી જોઈએ. કોઈ પણ બાબતમાં નિષ્ફળતા મળે એટલે પૂર્ણવિરામ મૂકાઈ જતું નથી. હકીકતમાં પરાજયથી જ નવી શરૂઆત થાય છે અને ઇચ્છિત પરિણામો મળે છે. રમતગમત ટીમવર્કની ભાવના જન્માવે છે. તે અન્ય લોકોની ક્ષમતા સ્વીકારવા માટે નિખાલસતા, ખેલદિલી અને શક્તિ પણ આપણી અંદર પ્રકટાવે છે. આપણા દેશમાં યુવાનોના જીવનના ભાગરૂપે આપણે રમતગમતનો સ્વીકાર કરીએ એ મહત્વપૂર્ણ છે. મારા માટે sports (સ્પોર્ટ્સ)માં નીચેની ખાસિયતો સામેલ છે. હું sports (સ્પોર્ટ્સ) શબ્દની વિભાવના તમારી સાથે વહેંચવા ઇચ્છું છું: